**Príloha č. 5 výzvy**

 Číslo zmluvy predávajúceho: ....................

 Číslo zmluvy kupujúceho: Spr 252/2022

**KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zmluva“)

medzi zmluvnými stranami:

**Predávajúci:**

Zapísaný: v Obchodnom registri Okresného súdu

IČO:

IČ DPH:

Bankové spojenie:

IBAN:

Menom spoločnosti koná:

Osoby oprávnené rokovať vo veciach:

zmluvných:

technických:

(ďalej len „predávajúci“)

a

**Kupujúci: Kancelária Najvyššieho správneho súdu Slovenskej republiky** Trenčianska 56/A, 821 09 Bratislava 3

štatutárny orgán: JUDr. Zuzana Kyjac, PhD., vedúca Kancelárie Najvyššieho

 správneho súdu Slovenskej republiky

IČO: 53857097

DIČ: 2121511700

Bankové spojenie: Štátna pokladnica

IBAN: SK34 8180 0000 0070 0066 1644

Osoby oprávnené rokovať vo veciach:

zmluvných:

technických:

(ďalej len „kupujúci“)

(ďalej spoločne aj len ako „zmluvné strany“ alebo jednotlivo aj ako „zmluvná strana“)

**Článok I.**

**Úvodné ustanovenia**

1. Táto zmluva sa uzatvára na základe výsledku zadávania zákazky vyhlásenej výzvou „.............................................................................“ na predloženie ponúk prostredníctvom elektronického nákupného systému JOSEPHINE.
2. Predávajúci sa zaväzuje za podmienok dohodnutých v tejto zmluve a v jej prílohách a podľa špecifikácie uvedenej v súťažných podkladoch verejného obstarávania dodať pre kupujúceho tovar – Regálové systémy spolu so súvisiacimi službami (ďalej len „tovar“).

**Článok II.**

**Predmet zmluvy**

Predmetom tejto zmluvy je

1. záväzok predávajúceho
2. dodať tovar podľa konkrétnej špecifikácie uvedenej v Prílohe č. 1 zmluvy, zahŕňajúcej množstvo, vyhotovenie a technickú dokumentáciu, spolu s príslušnými dokladmi,
3. vyložiť tovar a uskutočniť jeho presun na miesto určené kupujúcim,
4. vykonať montáž tovaru a uviesť ho do prevádzkového stavu,
5. zaškoliť zamestnancov kupujúceho,
6. zabezpečiť odvoz a ekologickú likvidáciu obalov z tovaru, ktoré predstavujú odpadový materiál,
7. záväzok kupujúceho
8. prevziať tovar a zaplatiť zaň predávajúcemu dohodnutú cenu podľa Prílohy č. 2 zmluvy a v súlade s platobnými podmienkami podľa čl. III tejto zmluvy,
9. poskytnúť predávajúcemu nevyhnutnú súčinnosť potrebnú pri plnení svojich záväzkov.

**Článok III.**

**Kúpna cena a platobné podmienky**

1. Cena za predmet plnenia zmluvy je stanovená podľa zákona Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách v znení neskorších predpisov.
2. Zmluvná cena je konečnou cenou a pokrýva všetky záväzky predávajúceho uvedené v čl. II. tejto zmluvy.
3. V cene sú zahrnuté aj náklady spojené s uplatnením prípadných nárokov kupujúceho z vád tovaru voči predávajúcemu, ako napr. odstránenie vád, dodanie náhrady a poskytnutie opráv.
4. Zmluvné strany dohodli cenu predmetu plnenia zmluvy na ............................. (slovom *xxxxxxxxxxxxxxxxxx*) **€ bez DPH.**
5. K cene bude pripočítaná daň z pridanej hodnoty podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), ktorú uhradí kupujúci.

**Článok IV.**

**Podmienky dodania a prevzatia tovaru**

1. Predávajúci svoje záväzky podľa čl. II zmluvy uskutočňuje v sídle kupujúceho, a to v pracovných dňoch v čase od 08:00 hod. do 16:00 hod.
2. Dodanie tovaru sa uskutoční v lehote najneskôr 12 kalendárnych týždňov od účinnosti zmluvy.
3. Predávajúci je povinný oznámiť kupujúcemu termín dodania (konkrétny deň a hodinu) minimálne päť pracovných dní vopred.
4. Tovar za kupujúceho preberá zodpovedná osoba (osoba oprávnená rokovať vo veciach technických).
5. Pri prevzatí tovaru je kupujúci povinný skontrolovať jeho úplnosť, kompletnosť, balenie, technický stav a svojím podpisom na dodacom liste túto skutočnosť potvrdiť alebo vzniesť výhrady k uskutočnenému dodaniu.
6. Tovar sa považuje za dodaný vtedy, ak predávajúci splnil svoje záväzky podľa čl. II. tejto zmluvy a podpisom dodacieho listu, príp. obdobného dokumentu potvrdzujúceho jeho dodanie a prevzatie zástupcami zmluvných strán spolu s uvedením dátumu prevzatia.

**Článok V.**

**Platobné podmienky**

1. Kupujúci sa zaväzuje za riadne a včas dodaný tovar podľa čl. IV. zmluvy zaplatiť predávajúcemu na základe ním vystavenej faktúry kúpnu cenu.
2. Faktúra bude obsahovať náležitosti podľa zákona o DPH. Neoddeliteľnou súčasťou faktúry bude dodací list.
3. Lehota splatnosti faktúry je 30 dní odo dňa jej doručenia kupujúcemu. Ak predložená faktúra nebude spĺňať náležitosti podľa tohto článku alebo nebude vystavená v súlade so zmluvou, kupujúci ju vráti v lehote splatnosti predávajúcemu na opravu. Ustanovenia tohto článku sa použijú aj na prípad vrátenej faktúry predávajúcemu na opravu.
4. Úhrada faktúry sa uskutoční prostredníctvom peňažného ústavu (banky) poukázaním platby na účet predávajúceho.

**Článok VI.**

**Akosť tovaru a záručná doba**

1. Zmluvné strany sa dohodli, že záručná doba na riadne dodaný tovar podľa čl. II. zmluvy je 3 roky odo dňa jeho dodania.
2. Predávajúci zodpovedá za to, že tovar bude dodaný riadne, bude mať vlastnosti podľa súťažných podkladov a podľa tejto zmluvy, a že tovar bude spĺňať technické požiadavky stanovené príslušnou technickou normou.
3. Predávajúci zodpovedá za kvalitu dodaného tovaru, vrátane jeho prípadných skrytých vád, počas celého trvania záručnej doby.
4. Kupujúci je oprávnený reklamovať vady dodaného tovaru aj prostredníctvom e-mailovej komunikácie. Náklady na dopravu súvisiacu s reklamovaným tovarom znáša predávajúci v plnom rozsahu.
5. Zistené vady pri prevzatí tovaru bude kupujúci reklamovať najneskôr do 5 pracovných dní odo dňa jeho dodania. Ostatné vady je kupujúci povinný reklamovať okamžite po zistení vady, najneskôr však do skončenia záručnej doby.
6. Kupujúci má právo v prípade zistenia akýchkoľvek vád u dodaného tovaru na ich odstránenie, opravu, výmenu vadnej časti, príp. na poskytnutie zľavy z ceny tovaru podľa tejto zmluvy, a to najneskôr do 10 dní od okamihu uplatnenia zodpovednosti za vady.
7. Kupujúci je povinný prijať faktúru iba v prípade, že došlo ku riadnemu a včasnému plneniu zo strany predávajúceho, a ak došlo k odovzdaniu všetkých dokladov, ktoré sú potrebné na prevzatie a užívanie tovaru.

**Článok VII.**

**Sankcie**

1. V prípade, že predávajúci bude v omeškaní s uskutočnením dodania tovaru v lehote uvedenej v čl. IV. ods. 2, kupujúci si môže uplatniť zmluvnú pokutu vo výške 0,1 % z dohodnutej kúpnej ceny za každý začatý deň omeškania, a to až pokiaľ nedôjde k dodaniu tovaru. Rovnakým spôsobom môže kupujúci postupovať v prípade nedodržania lehoty na odstránenie vád tovaru podľa čl. VI. bodu 6 tejto zmluvy.
2. Ak nebude vykonaná úhrada predávajúcemu v zmysle platobných podmienok tejto zmluvy, môže si predávajúci uplatniť nárok na úroky z omeškania v zákonom ustanovenej výške.
3. Zmluvné pokuty sú splatné do 14 dní odo dňa doručenia výzvy na ich uhradenie.
4. Zaplatením zmluvnej pokuty nie je dotknutý nárok kupujúceho požadovať náhradu škody.

**Článok VIII.**

**Právo na odstúpenie od zmluvy**

1. Odstúpenie od zmluvy je možné:
	1. pri podstatnom porušení zmluvy druhou zmluvnou stranou (§ 345 ods. 2 Obchodného zákonníka),
	2. pri nepodstatnom porušení zmluvy, ak strana ktorá zmluvu porušila, nesplní svoju povinnosť ani v dodatočnej primeranej lehote, ktorá jej na to bola druhou zmluvnou stranou poskytnutá.
2. Za podstatné porušenie zmluvy predávajúcim na účely odstúpenia od tejto zmluvy sa považuje najmä:
	1. dodanie tovaru po lehote ustanovenej v čl. IV. bode 2 tejto zmluvy,
	2. nesplnenie si záväzku predávajúcim, ktorý vyplýva z nárokov kupujúceho z vád tovaru podľa čl. VI. bodu 6 zmluvy, v lehote 1 mesiaca od uplatnenia vád zo strany kupujúceho,
	3. porušenie povinnosti dodať tovar, ktorý spĺňa technické požiadavky podľa príslušnej technickej normy.
3. Za podstatné porušenie tejto zmluvy kupujúcim sa považuje:

a) neposkytnutie dostatočnej súčinnosti predávajúcemu, a to ani po písomnom upozornení zo strany predávajúceho,

b) omeškanie kupujúceho so zaplatením splatnej faktúry po dobu dlhšiu ako 30 kalendárnych dní od začiatku lehoty jej splatnosti.

1. Zmluva zaniká dňom doručenia písomného oznámenia o odstúpení od zmluvy druhej zmluvnej strane.
2. Odstúpením od zmluvy nie je dotknutý nárok na náhradu škody vzniknutej porušením zmluvy a nárok na zaplatenie zmluvnej pokuty.

**Článok IX.**

**Záverečné ustanovenia**

1. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi.
2. Neoddeliteľnou časťou zmluvy sú len tie prílohy, na ktoré ustanovenia tejto zmluvy svojim obsahom konkrétne odkazujú.
3. Zmluvu a jej prílohy je možné meniť, dopĺňať alebo zrušiť iba písomne.
4. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
5. Zmluva je vyhotovená v štyroch rovnopisoch, pričom kupujúci aj predávajúci dostanú po dvoch rovnopisoch.
6. Zmluvné strany prehlasujú, že zmluvu pred jej podpisom prečítali, jej obsahu porozumeli a s ním súhlasili, čo potvrdzujú svojimi podpismi.

V Bratislave dňa V Bratislave dňa

Za kupujúceho: Za predávajúceho:

........................................................ .......................................................

JUDr. Zuzana Kyjac, PhD.

vedúca Kancelárie Najvyššieho správneho konateľ spoločnosti

súdu Slovenskej republiky

**Prílohy:**

Príloha č. 1: Špecifikácia tovaru

Príloha č. 2: Cenová ponuka

Špecifikácia tovaru **Príloha č. 1**

Cenová ponuka **Príloha č. 2**